open-index/open-wikipedia-markdown huggingface dataset:
Svensk låglandsboskap

**Svensk låglandsboskap**, også kalt **Svensk lågland**, **SLB** eller **Svensk Holstein** er betegnelsen på svenske kyr av rasen Holstein-Friesian.

På 1800-tallet begynte importen av Holstein-kyr til Sverige, primært til Skåne. I 1913 ble det opprettet en egen forening for rasen i Sverige, og stambok ble etablert. Rasen ble heretter omtalt som Svensk låglandsboskap. Siden slutten av 70-tallet har man også importert avlsmateriale fra nordamerikansk Holstein. I dag er Svensk låglandsboskap den dominerende kurasen i Sverige sammen med Svensk röd och vit boskap,  I 2007 var det i underkant av 170 000 SLB-kyr i Sverige, og rasens utbredelse øker.

SLB-kyr er svarte og hvite, 145–150&nbsp;cm høye og veier 600–650&nbsp;kg. Rasen er en god melkerase, med gjennomsnittlig årsavdrått på 9200&nbsp;kg melk.

## Eksterne lenker
*Om rasen hos NordGen
*World Holstein-Friesian Federation
*Avelsföreningen för Svensk Låglandsboskap (ASL)
Takeda Nobutora

**Takeda Nobutora** (japansk:武田 信虎; født 1493, død 1574) var en daimyō over Kai-provinsen i sengoku-perioden fra Takeda-klanen i Japan  og kjempet i en rekke slag i Sengoku-perioden. Han var faren til den berømte Takeda Shingen.

Biografi 

Nobutoras sønn var Harunobu, senere kjent som Takeda Shingen, sammen med to andre sønner, Nobushige og Nobukado. 

Nobutora beseiret Imagawa Ujichika i 1521 i slaget ved Iidagawara, beseiret Hōjō Ujitsuna i 1526 i slaget ved Nashinokidaira, beseiret Suwa Yorishige i 1531 i slaget ved Shiokawa no gawara og beseiret Hiraga Genshin i slaget ved Nashinokidaira. ved hjelp av sønnen Shingen. Under det slaget ble Nobutora tvunget til å trekke seg tilbake, men sønnen Harunobu snudde, beseiret Hiraga og tok slottet. 

Nobutora ønsket likevel å gi videre sitt domene til Nobushige, og i 1540 styrtet Harunobu faren og forviste ham til Suruga. Nobutora kom ikke tilbake til Kai før Shingens død i 1573, på invitasjon fra barnebarnet Katsuyori. På den tiden var Nobutora i 80-årene, selv om noen rapporterte at han selv som gammel mann klarte å skape frykt for folk rundt seg.

Nobutora døde 27. mars 1574, og ble gravlagt ved Daisenji-tempelet i Kofu, Yamanashi. Graven til Takeda Nobutora er ved Daisenji i Kofu, Yamanashi. 

Familie     

Far: Takeda Nobutsuna (1471-1507)     

Sønner:         Takematsu (1517-1523)         Takeda Shingen         Inuchiyo (1523–1529)         Takeda Nobushige         Takeda Nobumoto         Takeda Nobukado         Matsuo Nobukore (1530–1571)         Takeda Souchi         Takeda Nobuzane         Ichijo Nobutatsu     

Døtre:         Joukei-in (1519-1550) giftet seg med Imagawa Yoshimoto         Nanshou-in (1520-?) giftet seg med Anayama Nobutomo         Nene (1528-1543) giftet seg med Suwa Yorishige 

Nobutoras karakter     

Ifølge Kōyō Gunkan, fullført i Edo-perioden, var han grov og arrogant. 

Soza Samonji sverd 

Nobutora var også en tidligere eier av et kjent sverd ved navn "Soza Samonji" (宗三左文字), selv om han ga det sverdet til Imagawa Yoshimoto som en gave for å sikre en allianse. Etter Yoshimotos død ved Okehazama, kom sverdet i besittelse av Oda Nobunaga. Etter hendelsen med Honnoji, fikk Toyotomi Hideyoshi tilbake sverdet, som han senere ga til Tokugawa Ieyasu som gave. Sverdet er for tiden et kulturområde i Japan.
Skasåa

**Skasåa** er ei elv i Kongsvinger kommune. Elvas kilde er sjøen Skasen på Finnskogen, og derfra renner den gjennom en rekke sjøer og tjern før den munner ut i Glomma ved Nor. De største av sjøene er Steinreien, Bureien og Nugguren.

Vassdraget har vært benyttet til tømmerfløting. Forbi det bratte terrenget mellom Gravsjøen og Gardsjøen i øvre del av vassdraget, var det anlagt en tømmerrenne.

I 1981 var det planer om vannkraftutbygging av vassdraget, og i den forbindelse ble det gjort fiskebiologiske undersøkelser. Planene ble ikke realisert den gang. Det er i 2018 søkt ny konsesjon for bygging av Hofoss kraftverk, som skal utnytte fallet fra Åfloen i nedre del av vassdraget.

## Referanser
Live Evil

***Live Evil*** er det første offisielle konsertalbumet til heavy metal bandet Black Sabbath.

Albumet ble utgitt i 1982 med  Ronnie James Dio som vokalist, og ble innspilt på turneen til studioalbumet Mob Rules. Datoene for opptakene er 23. april, 24. april, 12. mai og 13. mai 1982 og er fra Seattle, Dallas og San Antonio.

Både Dio og trommeslageren Vinny Appice forlot bandet i oktober 1982 for å starte bandet Dio, mens albumet fremdeles var på miksebordet. Selv om Dio sier på albumet at konserten ble filmet, ble aldri dette filmopptaket kommersielt utgitt.

## Sporliste

## Personell
* Ronnie James Dio – vokal
* Tony Iommi – gitar
* Geezer Butler – bassgitar
* Vinny Appice – slagverk
* Geoff Nicholls – keyboard

## Utgivelseshistorikk

## Eksterne lenker
*
Kløv (geologi)

:*Denne artikkelen handler om terminologien som beskriver en bergarts evne til å splitte seg gjennom visse plan eller svakhetsoner. For kløv i krystaller eller mineralklumper se [[kløv (mineralogi)]].

*'Kløv''' blir innenfor steinindustri eller petrologi (bergartslære) brukt som et faguttrykk for å beskrive hvordan en bergart kan spalte eller dele seg innenfor bestemte plan eller svakhetsoner, slik at man får jevne flater som følger disse bestemte retningene.

Skifer er et eksempel på en bergart som deler seg i fine flak eller blokker i kløvretningene. Noe som gjør den godt egnet til bygningsstein.

## Se også
*Ord og uttrykk i steinindustrien
*Brudd (geologi)
*Brudd (mineralogi)
*Kløv (mineralogi)

## Eksterne lenker
* Geoleksi, geologisk leksikon
Izj

**Izj** (russisk: Иж, udmurtisk: Оӵ &ndash; *Otš*, tatarisk: Иж &ndash; *İj*) er ei elv i republikkene Udmurtia og Tatarstan i Russland. Den er ei høyre sideelv til Kama. Elva er 259 kilometer lang, og har et nedbørfelt på .

Izj har utspring nær Malyj Osjvortsy i Udmurtia, og munner ut i Nizjnekamsk-reservoaret i Kama. De største sideelvene er Agryzka, Tsjazj, Kyrykmas, Varzinka og Varzi. Langs elva ligger byene Izjevsk og Agryz.

## Referanser
Tom (elv i Amur oblast)

:*For elva Tom i Obs nedbørfelt, se [[Tom (sideelv til Ob)]].*
**Tom** (russisk: Томь) er ei elv i den sørlige delen av Amur oblast i Russland. Den er ei venstre sideelv til Zeja, og er 433&nbsp;km lang. Den har sitt utspring i grenseområdene mot Khabarovsk kraj, og renner i hovedsakelig vestlig retning til den munner ut i Zeja (ei sideelv til Amur) rundt 90&nbsp;km nord for Blagovesjtsjensk. 

Byen Belogorsk ligger ved Tom.
Progress

**Progress** kan vise til:

*Progress (romfartøy) – et ubemannet russisk romfartøy
*Progress (Amur oblast) – en by i Russland
*Progress (Pennsylvania) – en by i USA
*Progress Idrettsforening – en ishockeyklubb fra Oslo
*Progress (solgt til Norge i 1874) – klipper og fullrigger skute, døpt i 1850 som Sea Serpent fra Portsmouth, New Hampshire, USA
*Progress Verktøimaskinfabrik - i Oslo
Brudd (geologi)

:*Denne artikkelen er om brudd i bergarter. For terminologien som beskriver form og struktur på bruddflater på en krystall eller mineralklump, se [[brudd (mineralogi)]]



*'Brudd** eller en **oppsprekkning** er uttrykk innenfor [[geologi]]en som blir brukt for å beskrive sprekker  som har oppstått i en geologisk formasjon, en bergart eller et mineral.
Dette må ikke forveklsles med [[kløv (geologi)|kløv]] som brukes til å beskrive et minerals eller bergarts evne til å dele seg innenfor bestemte retninger skapt av indre struktur.

Brudd brukes også av geologer som generelt beskrivende ord i tilknytning til andre former for oppsprekking av fjell.


==Andre betydninger==


**Brudd''' kan også være et sted der stein eller malm brytes i dagen, se dagbrudd eller steinbrudd.

## Se også
*Ord og uttrykk i steinindustrien
*Brudd (mineralogi)
*Kløv (geologi)
*Kløv (mineralogi)

## Eksterne lenker
* Geoleksi, geologisk leksikon
Selemdzja

**Selemdzja** (russisk: Селемджа) er ei elv i Amur oblast i Russland. Den er den største sideelva til Zeja. Den er 647&nbsp;km lang, med et nedbørfelt på 68&nbsp;600&nbsp;km². De største sideelvene er Ulma og Nora. Selemdzja fryser til først i november og er islagt til først i mai.
Victor Demba Bindia

**Victor Demba Bindia** (født 6. august 1989) er senegalesisk fotballspiller som spiller for den jordanske klubben Al-Wehdat SC.

I juli 2012 ble han kalt inn i Senegal troppen for 2012 Sommer-OL. Han ble dessverre skadet i en vennskapskamp i forkant av åpningskampen mot Storbritannia, noe som resulterte i at Bindia gikk glipp av hele turneringen.

Det er kun tre spillere som har spilt flere kamper enn Bindia i Sandefjord Fotball. På sine 196 kamper for SF har forsvarsspilleren scoret 5 mål. Målene kommer ikke på løpende bånd, men taklinger og godt forsvarsspill leverer Bindia alltid.

## Referanser


## Eksterne lenker
* 
* Sandefjord Fotball.no – Spillerens profil
Adolf Gundersen

**Adolf Gundersen** (født 8. oktober 1865 i Åsnes i Solør, død 15. september 1938 samme sted) var en norsk lege, som i mange år virka i La Crosse i Wisconsin i USA.

Gundersen tok medisinsk embetseksamen i Kristiania i 1890. Han reiste året etter – sammen med to medkandidater – på ferie med en båt som skulle til Jamaica. Undervegs blei han oppmerksom på en annonse der nordmannen Christian  Christensen (1852–1919), som dreiv praksis i La Crosse, søkte etter en assistent. Gundersen søkte og fikk stillinga. Seinere blei han kompanjong, og etter hvert utvida han praksisen til Gundersen Clinic, et omfattende medisinsk miljø. 

Gundersen var en anerkjent kirurg med flere vitenskapelige publikasjoner. I en nekrolog het det likevel at han var mer praktiker enn forsker, men at han på kirurgkonferanser alltid blei «påhørt med interesse, for det var gjerne nytt for mange og bar alltid preg av stor erfaring og common sense».

I 1995 fusjonerte klinikken med Lutheran Hospital-La Crosse (der Gundersen hadde vært medisinsk leder ved starten i 1902) til det som blei Gundersen Lutheran Medical Center, et fullskala sjukehus, som også omfatter sjukehjem, hjemmetjenester, ambulanse, apotek, undervisning og forskning. Fra 2013 heter organisasjonen Gundersen Health System.

Gundersen blei æresmedlem av Det Medicinske Selskap i Oslo i 1933. Han var ridder av første klasse av St. Olavs Orden. I 1924 oppretta han et legat til fremme av norsk kirurgi.

Seinere hadde seks av Gundersens sju sønner arbeid som leger på denne klinikken. En av dem, Gunnar Gundersen (1897–1979), blei valgt til president for American Medical Association i 1958. Også seinere generasjoner har stått sentralt ved Gundersen-klinikken, blant annet sønnesønnen Adolf L. Gundersen, som døde i 2002.

## Referanser
Aurlandssko

**Aurlandssko** er en tradisjonsrik mokasinsko i naturfarget eller svart lær. Nils Tveranger (1874–1953) var utlært skomaker fra USA da han kom til Aurland som ung, og startet produksjon etter å ha hentet inspirasjon fra i irokeserindianernes mokasiner. En tidlig versjon av aurlandsskoen kom trolig på markedet i 1908.

Skoens nåværende design stammer fra 1930-årene. I 1950- og 1960-årene produserte 90&nbsp;ansatte i Tverangers bedrift i Aurland rundt  par hvert år, og enda flere kom fra rundt ti andre skofabrikker i bygda; da produksjonen var på topp var det hele nitten skofabrikanter i Aurland. Pr. 2011 ble det produsert ca  par ved den eneste gjenværende fabrikken i Norge, Aurland Skofabrikk, der aurlandsskoen er et varemerke. Skoene leveres i 2024 fortsatt med en 10-øre i «lommen» over vristen, dette til tross for at mynten gikk ut av produksjon i 1991 og ut av sirkulasjon i 1993. Dette er mulig takket være folk som donerer 10-ører til fabrikken.

De indianske mokasinene har ellers inspirert varianter i mange land – i USA kalles de *penny loafers*, *slip-on shoes* eller *weejuns*; det siste er en forkortelse for *Norwegians*, det vil si nordmenn. Utformingen av skoene med lomme til en blank mynt er hentet fra de norske skoene. Skofabrikkene i Aurland eksporterte betydelige mengder aurlandssko på midten av 1900-tallet.

## Referanser


## Eksterne lenker
* Aurland Skofabrikk
Giljuj

**Giljuj** (russisk: Гилю́й) er ei elv i Amur oblast i Russland. Den er ei høyre sideelv til Zeja, og er 545 kilometer lang, med et nedbørfelt på . Den har sitt utspring på sørhellingen av Stanovojfjellene, og munner ut i Zeja-reservoaret. 

De største sideelvene er Mogot og Tynda.

## Referanser
Kamper Bas

**Kamper Bas** er en ås og et boligområde på Gokstad i Sandefjord kommune i Vestfold. Området ligger på en gåavstand på 10-15 min fra Sandefjord sentrum. Kamper Bas er plassert øst for Sandefjord sentrum. Kamper Bas grenser til sør og vest med Østerøyveien, Hegnaveien, Breiliveien og Gokstadryggen. Stedet var tidligere kjent som **Kampen Bas**, og lenge et populært friluftsområde i Sandefjord. Til tross for lokal motstand ble Kamper Bas solgt i 1968 med formål om å bygge et nytt boligområde. Den største utbyggingen her fant sted på begynnelsen av 1980-tallet. Området var også kjent som Hjalmarskogen før boligbyggingen fant sted.

Navnets opprinnelse er ukjent, men kan være av nederlandsk, gammelnorsk, fransk eller engelsk opprinnelse. Kamper Bas var tidligere en del av de Øvre Gokstadgårdene.

Fjellmot (49 m.) er det høyeste punktet på Kamper Bas. Fjellmot ligger mellom Gokstadryggen og Kamper Bas. Kamper Bas kan besøkes via Gokstadryggen, Hegnabakken eller via en sti i enden av Mikkelsbakken som leder til Heimdalsveien.

I 1961 foreslo kretsformann Sverre Jensen å legge til rette for å bygge Gokstad skole på Kamper Bas, noe som ble enstemmig vedtatt. Sandar Helseråd frarådet å bygge skolen her i 1962, med begrunnelsen at området hadde en vanskelig beliggenhet og vanskelige trafikkmessige forhold. I 1962 ble det derfor bestemt at skolen allikevel ikke skulle bygges på Kamper Bas.

## Referanser
Sørreisa sør

**Sørreisa sør** er ett av to statistiske delområder i Sørreisa kommune i Troms. Området omfatter den sørvestlige delen av kommunen, med et areal på 142,67&nbsp;km².

Delområdet består av følgende 6 grunnkretser (innbyggertall 2015):
* Gumpedal (13)
* Øvre Bakkejord (102)
* Skøelvdal (76)
* Smørsgård (134)
* Nedre Bakkejord (220)
* Sørstraumen (663)

Utvikling i folketallet de senere år:
John Tengo Jabavu

**John Tengo Jabavu** (født 11. januar 1859 Heraldtown, død 10. september 1921 Alice, Eastern Cape) var en sørafrikansk redaktør. Han var av Jili-klanen innen Xhosafolket. 

## Biografi
Jabavu, var sønn av Mtwanambi, og ble født i en landsby nær Heraldtown. Han gikk på skole ved Fort Hare universitetet, og ble senere lærer ved *Somerset East*. 

Han ble oppdratt metodist og deltok også på møter med Kvekersamfunnet.

I 1881 ble han redaktør for avisa *[[Isigidimi samaXhosa]]* (*The Xhosa Messenger*). I 1884 stiftet han den innflytelsesrike avisen *[[Imwo Zabantsundu]]* (*Black opinion*) i King Williams Town. *Imwo Zabantsundu* ble Sør-Afrikas første sort-eide avis. I 1897 ville ikke Jabavu ta i mot et tilbud fra Cecil John Rhodes om politisk støtte. Rhodes gikk da til Allan Kirkland Soga, og hjalp han med å etablere den rivaliserende avisen Izwi Labantu. Jabavus avis, *Imwo Zabantsundu* ble gitt ut helt frem til 1998 hvorpå den gikk inn. 

Jabavu ledet en delegasjon som møtte i House of Parliament i London. De ville protestere mot et forslag om handelsregulering for afrikanere i Sør-Afrika. I London ble han kjent med kvekerne George Cadbury, eier av sjokoladeselskapet Cadbury, og forretningsmannen Joseph Crosfield. 

## Familie
Jabavu sønn, Davidson Don Tengo Jabavu ble den første Xhosa professor i afrikanske språk og Latin ved universitetet i Fort Hare.

Joseph Crosfields barnebarn, Michael Cadbury Crosfield (filmregissør) giftet seg senere med datter av Davidson Don Tengo Jabavu, forfatteren Nontando «Noni» Jabavu.

## Referanser


## Kilder
* Dictionary of African Christian Biography: John Tengo Jabavu.
Den tropiske stormen Fay

**Den tropiske stormen Fay** var den sjette tropiske stormen i den atlantiske orkansesongen 2008. Fay har krevd flere menneskeliv, blant annet på Haiti hvor 50 mennesker ble drept i en bussulykke som en direkte følge av Fay. I Florida ble dødstallet først oppgitt til elleve og i Georgia til ett dødsfall. Totalt omkom 36 mennesker på grunn av Fay.

## Stormhistorie
Den tropiske stormen Fay oppsto i forbindelse med en tropisk bølge i det nordøstlige Karibia i midten av august. Systemet førte med seg kraftig over Leewardøyene og Puerto Rico før det dreide vestover. 15. august ble systemet gitt navnet Den tropiske stormen Fay. Senere samme dag førte Fay til kraftig nedbør på Hispaniola-øya, noe som forårsaket fare for flom. 18. august traff stormen land i Florida. Stormen førte med seg flom og mye vind over store deler av det østlige Florida. Etter å ha gått ut mot Atlanterhavet snudde Fay vestover igjen og krysset nordlige Florida 22. august. Fay fortsatte å gå i «sikk-sakk» fra hav til land, noe som gjorde den til den første stormen som noen gang har truffet land i Florida fire ganger.

Fay ble svekket på sin ferd langs den nordlige kysten av Mexicogulfen og ble 24. august nedgradert til en tropisk depresjon. 28. august gikk Fay endelig i oppløsning.

## Referanser


## Eksterne lenker
* National Hurricane Center – offisiell nettside
Kongsgårdmoen skole

**Kongsgårdmoen skole** ble ferdig bygget i 1964. Det er en barneskole som ligger på Kongsgårdmoen ca. 7&nbsp;km utenfor sentrum av Kongsberg. Skolen har ca. 200 elever, og har hvert år rundt ti klasser.

Skolen består av et stort bygg med to etasjer og kjeller. Utenfor ligger det en gymsal som ble ferdig i 1999. Det er også en gymsal i kjelleren, men den måtte stenges på grunn av regelverket som sier hvor mange tilfluktsveier et slikt sted skal ha. I 2004 fylte skolen 40 år og det var en stor markering for akkurat det.

Men nå er det bygget en ny skole. Den ble bygget i 2015. Den har ingen kjeller men den er mye mere moderne enn den gamle skolen. Det var også funnet asbest på den gamle Kongsgårdmoen skole.

## Referanser
Den astronomiske klokken i Praha

**Den astronomiske klokken i Praha** (tsjekkisk: *Pražský orloj*) er et astronomisk urverk fra middelalderen i Tsjekkias hovedstad Praha.

Den berømte klokken er plassert i tårnet på det gamle rådhuset i gamlebyen, nær Gamle bytorget.. Når klokken slår timeslaget, åpnes to luker over klokken hvor apostlene passerer forbi innenfor. Dette er en populær attraksjon for turister som samler seg i hundretall foran klokketårnet i minuttene før timeslaget.

Urverket ble laget 1410 – av en urmaker i samarbeid med en professor i astronomi og matematikk på Karlsuniversitetet i Praha – og forbedret 1490. 
Den største turistattraksjonen: Tolv apostelfigurer som kommer til syne hver hele time fra kl. 9.00 til 21.00 – da åpnes de små blå vinduene helt oppe, der marsjerer apostlene. 
På klokkeskiven vises bl.a. fire ulike typer av tid, alle faser og bevegelser av sola og månen, et enkelt verdenskart (med Afrika, dvs. sør, oppe, og Praha i midten), ekvator, begge vendekretser, øyeblikket når både sola og månen på aktuell dag går opp og ned; og mye mer.
Det blå feltet på klokkeskiven fremstiller dagen, det svarte natten. Rødt-brunt til venstre: daggry, ditto til høyre: skumring. 
På hver side av klokkeskiven står to statuer; fra venstre: Forfengelighet, Grådighet, Døden og Tyrkeren (symbol på lyst). 
Maleriet nederst er roterende kalender. Statuene på hver side av kalenderen fra venstre: Filosofi, erkeengel Mikael, Astronomi, Retorikk. 
Klokkens drivkraft er mekanisk (pendel), men uret trekkes nå ved hjelp av elektromotor. 
Klokken er på mange måter unik.

Urverket er utrolig presist – går kun 30 sekunder for sent per uke (mot 15 minutter for sent eller for fort per dag ved like gamle klokker ellers i verden!). 
Klokken er «smart» og sørger selv for å gå presist: tilpasser sin hastighet været. I pendelen fins 56&nbsp;kg kvikksølv. Avhengig av temperaturen går kvikksølvet mer eller mindre opp gjennom en smal sylinder. Dermed påvirkes lengden av pendelens bane, og urverket går fortere eller saktere.

Over tre fjerdedeler av delene i maskineriet er originale, fra 1400-tallet. Av alle lignende klokker i hele verden går kun denne i Praha bestandig – de andre gjør det bare ved spesielle anledninger kun 2-3 ganger i året, av hensyn til maskineriets alder. Med andre ord, av alle urverkene av denne typen som går året rundt, er Prahas astronomiske klokke eldst.

Kun på Prahas ur er både solas og månens bevegelser sett i forhold til horisonten akkurat som i virkeligheten. Selve månen er også meget spesiell: en hul metallkule med en liten spiral og lodd inne; takket være dette viser kunstig måne nøyaktig samme faser og bevegelser som den ekte på himmelen.

Det lille vinduet med hanen helt oppe ble tilføyd 1882. Dagens apostelfigurer (av tre) ble «født» 1947, ettersom de forrige brant ned 8. mai 1945, da den astonomiske klokken opplevde de aller verste timer i sitt lange liv.

Utrolig nok er kun én mann ansvarlig for klokkens «helse og velferd»; han har tatt seg av maskineriet siden 1980.

## Eksterne lenker
*
Paula Ivan

**Paula Ivan** (født **Paula Ionescu** 20. juli 1963 i Herești) er en tidligere rumensk friidrettsutøver og olympisk gullmedaljør. Under Sommer-OL 1988 i Seoul vant hun gullmedaljen på 1500 meter foran to sovjetiske konkurrenter, Laimutė Baikuskaitė og Tatjana Samolenko. Ivan's vinnertid på 3.53,96 er fremdeles olympisk rekord. På 3000 meter ble hun slått av Samolenko, og tok sølvmedalje foran Yvonne Murray.

## Referanser


## Eksterne lenker
*
Gabriella Dorio

**Gabriella Dorio** (født 1957) er en italiensk tidligere friidrettsutøver og olympisk gullmedaljør. Hun deltok under Sommer-OL 1980, der hun ble nummer fire på 1500 meter. I 1982 tok hun gullmedalje under EM innendørs og bronsemedalje i EM utendørs. Karrierens høydepunkt var gullmedaljen under Sommer-OL 1984 i Los Angeles, hvor hun beseiret rumenerne Doina Melinte (sølv) og Maricica Puică (bronse).

## Referanser


## Eksterne lenker
*
Laokoon-gruppen

**Laokoon-gruppen**, også kalt **Laokoon og sønnene hans**, er en monumental gresk skulptur i seinhellenistisk stil fra omkring år 50 f. Kr. Den viser den trojanske presten Laokoon og hans to sønner som blir drept av sjøormer. Skulpturen er antagelig hogd av tre skulptører fra øya Rhodos; Hegesandros, Athenedoros, og Polydoros. Statuen er bevart i en romersk marmorkopi som står i Vatikanmuseene. Det finnes i tillegg flere seinere kopier.

Skulpturen ble funnet av en vinbonde den 14. januar 1506 i en vingård ikke langt fra basilikaen Santa Maria Maggiore i Roma.  Pave Julius II sendte Guiliano da Sangallo og Michelangelo Buonarroti, som da begge arbeidet i Vatikanet, for å granske oppdagelsen. 

Nøyaktig én måned etter funnet ble gjort, utstilte paven skulpturen av Laokoon og hans sønner i sjøormens grep. Den 14. februar 1506 regnes derfor som Vatikanmuseenes fødselsdag; denne skulpturen var den første som slik ble stilt ut til offentlig skue der.

Laokoongruppen fikk stor oppmerksomhet da den ble funnet og inspirerte renessansekunstnere som Michelangelo og andre. Skulpturen likner stilmessig på skulpturgruppene fra Sperlonga og relieffrisen på  Pergamonalteret.

## Referanser


## Eksterne lenker
*
Maricica Puică

**Maricica Puică** (født 29. juli 1950 i Iași) er en tidligere rumensk mellomdistanseløper, som vant 3000 meter under Sommer-OL 1984 i Los Angeles, i et løp som hovedsakelig blir husket for kollisjonen mellom Mary Decker og Zola Budd.
I 1989 støttet hun på TV de revolusjonæres kamp mot det autoritære regimet til Nicolae Ceausescu.

## Referanser


## Eksterne lenker
*
Fred. Olsens Flyselskap

**AS Fred. Olsen Flyselskap** (internasjonalt **Fred Olsen Air Transport**) var et norsk flyselskap med base på Oslo lufthavn, Fornebu som opererte mellom 1946 og 1997. Selskapet opererte både charter- og fraktflygninger

## Historie
Selskapet ble opprettet i juni 1946 som en avdeling av rederiet Fred. Olsen & Co. Selskapets første fly var en Douglas Dakota. Virksomheten de første årene bestod i charterflyvninger, såkalte *sjømannschartre* for norske sjøfolk til på- og avmønstring på norske skip på kontinentet. Charterne gikk i hovedsak til havnebyer som Rotterdam og Hamburg.

Tidlig på 1950-tallet ble flåten utvidet ved anskaffelse av Curtiss C-46 Commando-maskiner. Like etter inngår Fred. Olsen en avtale med SAS at selskapet skal operere fraktflygninger på vegne av selskapet. De nye Curtiss-maskinene ble benyttet på SAS' fraktrute mellom Oslo og København. Disse flygningene utvides senere til å inkludere andre byer i Europa, blant annet Milano. Fraktflygninger blir bærebjelken i selskapets virksomhet, og i 1973 anskaffes fraktversjonen av flyet Lockheed L-188 Electra for å møte den økende etterspørselen. Disse ble brukt på fraktruter mellom de skandinaviske landene og Amsterdam, en rute Fred. Olsen opererte i samarbeid med KLM.

I 1959 anskaffes to Vickers Viscount-maskiner. Disse ble i starten chartret av SAS som brukte dem på sine innenriksruter. Deretter ble flyene chartret til Austrian Airlines før de ble avhendet.

Selskapet drev også i mange år med kontrollflygninger eller kalibreringsflygninger som ble utført for Luftfartsverket (nå Avinor). Til disse flygningene hadde selskapet et eget fly, en Hawker Siddeley HS-748 som på midten av 1990-tallet ble erstattet med en Dash DHC-8

Selskapets vedlikeholdsavdeling, som også utførte vedlikehold for andre operatører holdt til på Fornebu. Det ble ikke aktuelt å flytte denne virksomheten, siden selskapet opphørte i 1997, året før Fornebu ble nedlagt. Innad i bransjen kom nyheten om nedleggelse som en stor overraskelse. En videre drift ville kreve total fornyelse av Electra-flåten og opprettelse av ny vedlikeholdsavdeling etter Fornebus nedleggelse. Etter at selskapet opphørte ble flyene lagt ut for salg.

## Flåte
### Flåte 1997
Fred. Olsen administrerte en flåte bestående av følgende fly før nedleggelsen i 1997:

### Historisk flåte
Fred. Olsen har også administrert følgende fly:

## Referanser


## Eksterne lenker
* 
* Mer om selskapet
* Selskapets kalibreringsfly, Avro 748
Mathías Cardaccio

**Mathías Cardaccio** (født 2. oktober 1987 i Montevideo) er en uruguayansk fotballspiller som for tiden er kontraktløs. 

Han spiller som offensiv midtbane med en god skuddfot. Cardaccio deltok i U-20 VM for . Han spilte tidligere for Nacional i Uruguay, før han ble hentet til AC Milan på en fireårskontrakt.

## Eksterne lenker
* 
* Profil på ''acmilan.com''
Veier i Sør-Trøndelag

I Sør-Trøndelag var det pr. 1. januar 2007 til sammen 5 213&nbsp;km offentlige veier, noe som utgjorde 5,61 % av landets samlede veilengde på 92 946&nbsp;km. Av dette var 1 532&nbsp;km riksveier/europaveier, 1 642&nbsp;km fylkesveier og 2 039&nbsp;km kommunale veier.

## Fylkets viktigste veier

Sør-Trøndelag har to europaveier: E6 og E39.  går fra Dovrefjell i sør via Trondheim til Stjørdal i nordøst.  går fra Klettkrysset i Trondheim sørvestover til Vinjefjorden i Hemne. Europaveiene er samtidig riksveier. Ut over disse har fylket tre riksveier:  fra Oppdal mot Sunndal,  fra Ulsberg i Rennebu mot Østerdalen, og  som en ringvei nordvest for Trondheim sentrum.

Andre viktige veier er fylkesvei 30 fra Støren til Røros, fylkesvei 714 fra Orkdal til Hitra og Frøya, samt fylkesvei 715 fra Trondheim via ferge til Fosen og Namdalseid.

## Bruer og tunneler

## Undersjøiske tunneler i Sør-Trøndelag
Sør-Trøndelag har to undersjøiske tunneler, begge på riksvei 714. Hitratunnelen forbinder Hitra med fastlandet, mens Frøyatunnelen går mellom Hitra og Frøya.

## Viktige øyforbindelser, fjelloverganger og mellomriksveier
### Øyforbindelser og fjordkryssinger
Den viktigste øyforbindelsen i fylket er veien til Hitra og Frøya, med Hitratunnelen og Frøyatunnelen. Lengre nord er Stokkøya bundet til fastlandet med Stokkøybrua. Øyene Kråkvåg og Storfosna er bundet sammen med Kråkvågbrua, men har ikke bruforbindelse til fastlandet.

### Fjelloverganger
Viktige fjelloverganger i Sør-Trøndelag er fylkesvei 705 Tydal-Røros, fylkesvei 30 Holtålen-Røros og fylkesvei 31 i Vauldalen. Fylkets kanskje viktigste fjelloverganger ligger utenfor fylkesgrensen, disse er europavei 6 over Dovrefjell der selve fjellplatået ligger i Oppland, og fjellovergangen Kvikne i Hedmark på .

### Mellomriksveier
Sør-Trøndelag har én mellomriksvei: Fylkesvei 31 i Vauldalen.

## Se også
*Kategorien Veier i Sør-Trøndelag med underkategorier
*Liste over broer i Norge etter lengde
*Veitunneler i Norge
*Undersjøiske veitunneler i Norge
*Lengste veitunneler i hvert fylke

## Referanser
Nathan Long

**Nathan Long** er navnet til flere personer:

*Nathan Long, forfatter av Black Library-bøker som *Orcslayer* og *Manslayer* og bøker i Blackhearts-serien. 
*Nathan Long, rugbyspiller fra Australia.
Darlene Love

**Darlene Love** (født **Darlene Wright** 26. juli 1941 i Hawthorne i Los Angeles County i California) er en amerikansk vokalist innen populærmusikk og skuespiller.

Love startet å synge i det lokale kirkekoret, og da hun gikk på high school ble hun i 1958 invitert med i en jentegruppe med navn *The Crystals* som i 1963 begynte å arbeide med plateprodusenten Phil Spector. Med sin kraftige stemme ble hun snart en ettertraktet vokalist, og arbeidet blant annet med størrelser innen 1950- og 1960-tallet innen rock og soul, som Sam Cooke, Dionne Warwick, The Beach Boys, Elvis Presley og Sonny and Cher.

I 1980- og 1990-årene spilte i de fire filmene *[[Dødelig våpen]]* hvor Love spiller Danny Glovers ektefelle, og deltok i Broadway-oppsetning av *[[Grease (musikal)|Grease]]*. Hun framføring av «All Alone on Christmas» sammen med E Street Band er med i *[[Alene hjemme 2]]* og* [[Love Actually]]*.

Darlene Love har sammen med The CBS Orchestra‎ sunget inn julen hos først Late Night with David Letterman fra 1986 til 1992, også på Late Show with David Letterman fra 1993, med sangen Christmas (Baby Please Come Home), som iføge NRK Lydverket kanskje er den beste julesangen noen sinne. Hun har vært fast gjest hos Letterman sammen med Jay Thomas siste sending før jul, bortsett fra i 2007 da juleprogrammet ble kansellert på grunn av streiken blant tekstforfatterne i Writers Guild of America.

14. desember 2010 ble det kjent at hun ville bli tatt opp i Rock and Roll Hall of Fame, sammen med blant andre Neil Diamond, Alice Cooper, Dr. John og Tom Waits. Opptakseremonien var 14. mars 2011 på Waldorf-Astoria i New York City.

## Album

* 1963 – Flere artister: *Today's Hits* (Philles Records #4004)
* 1963 – Flere artister: *A Christmas Gift for You from Philles Records* (Philles Records #4005)
* 1977 – Flere artister: *Phil Spector's Greatest Hits* (Warner/Spector Records #9104)
* 1978 – Flere artister: *Lakeshore Music presents Rock and Roll Forever* (Warner Special Products #2508)
* 1985 – *Leader of the Pack* Originale Broadway-oppsetning (Elektra Records #60420)
* 1985 – *Darlene Love Live!* (Rhino Records RNLP #855)
* 1988 – *Paint Another Picture* (Columbia Records #40605)
* 1990 – Flere artister: *Dick Tracy: Music from and inspired by the film* (Sire/Reprise Records #26236)
* 1991 – Flere artister: *Back to Mono (1958–1969)* (ABKCO Records #7118) (box set)
* 1992 – Flere artister: *A Very Special Christmas 2* (A&M Records #450003)'
* 1992 – *The Best of Darlene Love (The Philles Recordings)* (ABKCO Records #7213)
* 1992 – *Bringing It Home* (with Lani Groves) (Shanachie Records #9003)
* 1998 – Flere artister: *Grease Is the Word* (Rhino Records)
* 2007 – *It's Christmas of Course* (Shout! Factory Records #10569)

## Filmografi
* Change of Habit – (ukreditert) sanger (1969)
* The Love God? – (ukreditert) sanger (med The Blossoms) (1969)   
* Dødelig våpen – Trish Murtaugh (1987)
* Dødelig våpen II – Trish Murtaugh (1989)
* Dødelig våpen 3 – Trish Murtaugh (1992)
* Another World (TV-serie) – Judy Burrell (ukjent antall episoder, 1993)
* Dødelig våpen 4 – Trish Murtaugh (1998)

## Referanser


## Eksterne lenker
* 
* 
* 
*
Drangedal-ulykken

**Drangedal-ulykken** var en flyulykke som inntraff den 5. mai 1952 da et Dakota-fly fra Fred. Olsens Flyselskap havarerte i Drangedal i Telemark.
Flyet kom fra Amsterdam lufthavn Schipool, i et såkalt sjømannscharter og var under innflyvning til Tønsberg flyplass, Jarlsberg utenfor Tønsberg. Flyet kom ut av kurs og havarerte på Siljefjell (416&nbsp;moh.).

Ombord var det 25 passasjerer, alle hvalfangere på vei hjem etter endt tokt i Sørishavet og et mannskap på fire; to flygere, en telegrafist og en flyvertinne. Åtte passasjerer og tre av besetningsmedlemmene mistet livet, mens flyvertinnen var blant de overlevende. 

## Referanser


## Eksterne lenker
* Minnestund femti år senere, Tønsbergs blad.
* Minnestund femti år senere, Sandefjords blad.
* Omfattende markering på bakken, Sandefjords blad.
* Aviation-safety.net – Aviation Safety Networks rapport om flyulykken
4. serierunde i Premier League 2008/09

**4. serierunde i Premier League 2008/09** begynte lørdag 13. september 2008 med storkampen mellom Liverpool og Manchester United på Anfield kl. 13.45. Så ble det spilt det seks kamper kl. 16.00, før lørdagen ble avslutta med kampen mellom Manchester City og Chelsea kl. 18.30. Søndag 14. september ble kampen Stoke – Everton spilt, før runden ble avslutta mandag 15. september med Tottenham – Aston Villa på White Hart Lane kl. 21.00.

## Kampfakta

***Alle kampfakta er fra BBC Sport**

----

----

----

----

----

----

----

----

----

----

## Eksterne lenker
* Premier League 2008/09: Terminliste og resultater  på altomfotball.no
Bianca Ryan

**Bianca Ryan** (født 1994) er en amerikansk sanger og vinner av America's Got Talent.

## Referanser


## Eksterne lenker
* 
* 
* 
*
Matthew Mitcham

**Matthew Mitcham** (2. mars 1988 i Brisbane i Queensland i Australia) er en australsk stuper.

Mitcham, som trenes av Chava Sobrino, vant gull i Grand Prix-stevnet 2008 i Fort Lauderdale i Florida.

Under Sommer-OL 2008 i Beijing konkurrerte Mitcham i 10 m tårn og 3 m svikt. Mitcham vant gull i 10 m tårn etter å ha oppnådd en score på 112.10 poeng i sitt siste stup, nok til å gå forbi Zhou Luxin fra Kina som lå i tet. Han er den første australske mannlige stuper som har vunnet olympisk gull i stuping siden 1924.
Mitcham er åpent homofil.

## Referanser


## Eksterne lenker
* 
*
Friidrett under Sommer-OL 2000 – Spydkast menn

Friidrettsøvelsen **Spydkast, menn** ved **[[Sommer-OL 2000]]** i Sydney, Australia ble avholdt 22. og 23. september. Totalt deltok 36 utøvere i øvelsen. 

Jan Železný fra Tsjekkia tok OL-gullmedalje for tredje gang på rad. Pål Arne Fagernes representerte Norge og kom på 9.-plass.

## Rekorder
Før konkurransen var verdens- og olympisk rekord som følger:

Følgende olympisk rekord ble satt under konkurransen:

## Resulter
### Kvalifisering
*Avholdt på fredag 9. september 2000


### Finalen
*Avholdt lørdag 23. september 2000

## Referanser

* Resultater
SM Caen

**Stade Malherbe de Caen** er en fransk fotballklubb fra byen Caen i Normandie. Klubben ble etablert 17. november 1913 som en følge av en sammenslåing av klubbene Club Malherbe Caennais og Club Sportif Caennais. Klubben er oppkalt etter François de Malherbe, som var en fransk poet og oversetter fra Caen.

SM Caen rykket for første gang opp til Ligue 1, øverste nivået i fransk seriefotball, i 1988. I 1991/1992-sesongen oppnådde laget sitt hittil beste serieplassering med en femteplass.

## Spillerstall
Oppdatert 17. oktober 2024.

### Utlånte spillere

## Kjente spillere som har spilt for SM Caen

## Referanser


## Eksterne lenker
*
Eikås motorsportsenter

**Eikås motorsportsenter** eller **Eikås motorsenter** ble åpnet 23. oktober 1999 etter mange års dugnadsarbeid. 15 år tok det å få nytt motorsportsanlegg i Bergen, det meste av tiden gikk med til papirarbeid. Eikås er i dag er moderne motorsportsenter med aktiviteter fra 6 år og til man går lei. Det drives på 2 og 4 hjul gjennom Norges Motorsportforbund og Norges Bilsport Forbund.

Anlegget ligger mellom Haukås/Brurås og Vågsbotn på E39 ut fra Åsane, Søre Brurås 1.

Eikås Motorsenter drives av NMK (Norsk Motor Klubb) Bergen. Utenom NMK Bergen er også mange andre motorklubber, bilklubber og andre på anlegget, bla Hordaland Motorsport og Bergen Amcar Club (BACC).

Det foregår også opplæring for motorsykkel på motorsportssenteret.

## Se også
* Liste over racerbaner i Norge

## Referanser
Davidoff (sigarett)

**Davidoff** er et sigarettmerke som kom på det norske markedet i 2006.
I Norge finnes Davidoff Classic og Gold. I andre deler av verden selges også Davidoff Supreme, Classic, Slims, Menthol, One og Blue.
Davidoff er et glamorøst sigarettmerke, og sigarettpakkene skiller seg ut med sitt eksklusive design.  

Imperial Tobacco driver med salg og distribusjon Davidoff produkter i Norge.

## Eksterne lenker
*
Paramount (sigarett)

**Paramount** er en lavpris sigarett som kom på det norske markedet i 2006. Paramount finnes i variantene Red og Gold.

Imperial Tobacco Norway AS driver med salg og distribusjon av Paramount i Norge.

## Eksterne lenker
* Imperial Tobacco
Erik Kvebæk

**Erik Kvebæk** (født 28. februar 1936 på Fetsund, død 7. august 2008) var en norsk musiker og dirigent. Han var barytonist i Forsvarets Stabsmusikkorps, men er mest kjent som dirigent og instruktør for Torshovkorpset. For dette arbeidet fikk han i 1985 Kongens fortjenstmedalje i gull. Han ble også tildelt Ole Brumm-prisen, og Torshov skoles musikkorps fikk i 1980 Teskjekjerringprisen. I 35 år ledet han korpset, som består av utviklingshemmede elever. 

## Kilder
* Falk Bakke: Nekrolog i Aftenposten kultur 14. august 2008 side 14
Nadderud

**Nadderud** er et område i Bærum som ligger mellom Bekkestua, Hosle og Grav. Området har fått sitt navn fra Nadderud gård som fortsatt ligger i området. Gården var tidligere en storgård, men er nå oppdelt og redusert til en liten gård. I 1807 ble Presterud (senere Bekkestua) skilt ut fra gården.   

I 1901 ble Nedre Nadderud (nå kjent som Egne hjem) skilt ut fra Nadderud gård. I 1939 ble Bjerkelunden bevart som naturpark.  

Nadderud videregående skole lå fra 1958 til 2003 på Nadderud, men er siden relokalisert til Gjønnes. Nadderud stadion er Stabæk Fotballs hjemmearena. Nadderudhallen, Bekkestua skole, Norsk Toppidrettsgymnas, Oslo International School, Arena Bekkestua og den nye Nadderud arena håndball- og flerbrukshall ligger på Nadderud. 

Nadderud vel ble stiftet i 1912 og slått sammen med Vestre Grav vel i 1916. 

## Referanser
Otto IV av Det tysk-romerske rike

**Otto IV av Braunschweig** (født 1175/1176 i Braunschweig, død 19. mai 1218 i Harzburg) var tysk konge fra 1208, kronet til tysk-romersk keiser i 1209. Han var sønn av Henrik Løve og Mathilde (1174–1218), datter av Henrik II av England.

I 1180 gikk en del av hans fars welfiske allodialjord (odelsjord) over til ham, og han fikk således navnet Otto av Braunschweig. Fra barnsben ble han oppdradd av sin morbror Rikard Løvehjerte i det engelske hoff i en ren fransk stil. Av natur var han ukultivert og hissig, modig og dumdristig.

Med støtte av England og av paven ble han valgt til konge av Tyskland i 1208 og ble kronet i Aachen av erkebiskopen av Köln.

I den krigen som oppstod mot hans rivaler, blant andre Fredrik II av Hohenstaufen, Henrik IVs sønn, tapte Otto, selv om han ble støttet av England, Danmark og paven, og måtte allerede i 1206 flykte til England. Da imidlertid Fredrik ble myrdet i 1208, ble Otto kronet til tysk-romersk keiser av paven.

Like etter pådrog Otto seg pavens misnøye og ble i november 1210 lyst i bann. I stedet anerkjente paven hans motkonge Fredrik II av Hohenstaufen. Dermed mistet Otto hele Sør-Tyskland. Han ble overvunnet av franskmennene ved Bouvines og trakk seg tilbake til Braunschweig, men fortsatte kampen mot franskmennene til sin død.

## Referanser
Tracy Hickman

**Tracy Raye Hickman** (født 26. november 1955 i Salt Lake City i Utah) er en amerikansk, bestselgende forfatter av fantastisk litteratur. 

Han er mest kjent for sitt arbeid innenfor *[[Dragonlance]]* både som spilldesigner og som forfatter av flere bøker i samarbeid med Margaret Weis mens han jobbet for Tactical Studies Rules. Hickman og Weis har også sammen skrevet *Darksword*-trilogien, *The Death Gate Cycle*-serien og *Sovereign Stone*-trilogien. 

Han giftet seg med Laura Curtis i 1977 og sammen har de fire barn.

## Referanser

## Eksterne lenker
*
Sundstraumen (Flakstad)

**Sundstraumen** er et 3 kilometer langt sund i Flakstad kommune i Nordland som skiller de to Lofotøyene Moskenesøya og Flakstadøya.

På nordsiden ligger Selfjorden og Norskehavet og på sørsiden vika Islendingen og Vestfjorden. Kåkersundet er navnet på den sørlige del av sundet hvor E10 krysser over Kåkern bru. Europaveien fortsetter nordover langs østsiden. Fv987 går fra brua til den lille vika Andopen nord for Kåkersundet på østsiden.

Spredt bebyggelse fra Andopen og sørover og langs østsiden.

## Fotnoter



## Referanser
Lørenparken

**Lørenparken** er en park på Løren i Oslo anlagt etter 2005 i den tidligere militærleiren Løren leir, som på 2000-tallet er utviklet til det nye boligstrøket Lørenbyen. 

## Navnet
Lørenparken har navn etter strøket Løren, som igjen har sitt navn fra jernaldergården Løyrin. 

I Grøntplan for Oslo (kommunedelplan fra 1992) er Lørenparken brukt om området der Løren idrettsplass og Lørenhallen ligger, nord for Ring 3 mellom Eltonveien, Økern Torgvei og Spireaveien. I offentlige dokumenter på 2000-tallet er Lørenparken bare brukt om parken i Løren leir.

## Parken
Parken er 5,6 dekar stor og ligger midt i kvartalet med Peter Møllers vei mot øst, Lørenveien mot syd, Sinsenveien mot vest og Børsteveien mot nord. Mot øst ligger parken inntil Kanonhallen, der Nationaltheatret siden 2021 har holdt til, med publikumsinngang mot parken.

Norges største klatrenett og flere andre lekeapparater inngår i parken.

## Peer Gynt-parken
I Lørenparken og tilgrensende område er det utplassert 20 skulpturer som inngår i Peer Gynt-parken. Denne skulpturparken lar deg følge Henrik Ibsens drama Peer Gynt akt for akt. Peer Gynt-parken ble etablert i Ibsenåret 2006 av Selvaag, selskapet som står bak boligutbyggingen i Løren-området. Selvaag har siden 1950-tallet utplassert skulpturer i sine bomiljøer, totalt over 500 skulpturer. Peer Gynt-parken er spesiell ved at kjente billedhuggere nasjonalt og internasjonalt har tolket hver sin del av et skuespill. Skulptursamlingen består både av bestillingsverk, og av vinnerverk fra en internasjonal skulpturkonkurranse.

## Referanser


## Eksterne lenker
* 

* Peer Gynt-parken på Selvaags nettsted
Jarmyra

**Jarmyra** er et rekreasjonsområde, en gresslette og en idrettsplass på Jar i Bærum. 

Området ved Tjernsrudtjernet på Jarmyra har mangroveskog, og rundt 30 forskjellige hekkende fuglearter har tiholdssted der.

Det har lenge vært fotballbane der, og våren 2008 ble det bygget kunstgressbane. Øvrevoll Hosle Idrettslag (ØHIL) har fotballtreninger og fotballkamper på banen.

Jarmyras Venner er en forening etablert i 1996 med sikte på å bevare Jarmyra og Tjernsrudtjernet som natur- og friluftsareal.

## Referanser
West

:*WEST er også en forkortelse for [[Vesteuropeisk sommertid]].*

**West** er et tysk sigarettmerke som selges i om lag 90 land verden over.

## Historie
West ble for første gang lansert i Tyskland i 1981, og var kun å få kjøpt i tobakksbutikker. Siden 1987 ble West tilgjengelig i supermarkeder og sigarett-maskiner. I løpet av 90- tallet ble West et meget stort produkt, og i dag er den det andre mest kjøpte sigarettmerke i Tyskland. 

West ble lansert i Norge i 2006.

## Sponsor
West sponset Zakspeed Formula One fra 1985 til 1989. Det var den viktigste sponsoren av McLarens Formel 1-team, som West McLaren Mercedes, fra 1997 til juli 2005. West avsluttet sitt forhold med McLaren på grunn av et EU-forbud mot tobakksreklame.

## Merker
Følgende merker selges i Norge:
* **West Red**
* **West Red 100's** – Norges første lavpris 100's sigarett
* **West Silver**
* **West Ice**

Følgende merker selges i andre deler av verden:
* **West Talk**
* **West Blue**
* **West Rich Blue**

Imperial Tobacco Norway AS driver med salg og distribusjon av West i Norge.

## Eksterne lenker
* Imperial Tobacco
Mat (elv)

**Mat** er navnet på en elv i det nordlige området av Albania. Den har sitt utspring i Mat-distriktet, som har fått navn etter elva. 

Omtrent 10 km etter at elven har passert byen Burrel renner den ut i et stort reservoar  (Liqeni i Ulzës – «Ulzësjøen»), og senere gjennom et mindre reservoar (Liqeni i Shkopetit – «Shkopetsjøen»). Den største av disse ble bygd i 1957 av sovjetiske ingeniører og ble det første større vannverket i Albania. Etter at elva har passert disse reservoarene danner den et smalt gjel gjennom fjellrekken som ligger mellom Mat-distriktet og slettene ute ved kysten. På den andre siden møter den sin viktigste sideelv, Fan. Etter en total lengde på 115 km renner Mat ut i Drinbukta i Adriaterhavet mellom byene Lezhë og Laç.

Elva fører 103 m³/s, noe som gjør elva til den tredje største elva i Albania i henhold til vannføring, og den vokser seg særlig stor etter perioder med nedbør. Dette har også ført til flom på lavslettene. Etter at reservoarene ble bygd har man i større grad begrenset flommene.

I 1927 ble den 480 meter lange Zogubrua reist over elva. Brua ble bygd av tyske og sveitsiske ingeniører og ble en av de største byggverkene i Albania. Den ble av den grunn oppkalt etter kongen Ahmet Zogu, som regjerte landet på denne tiden. Det tok 50 år før neste bro ble bygd, og derfor ble Zogubrua stort sett kun kalt for «Matbrua». I senere tid har man rustet motorvegen som krysser Albania på langs og da ble en tredje bro på 650 meter bygd over elva.

I antikken var elva kjent som *Mathis*.

## Eksterne lenker
*
St. Johanneslogen Orion til de to Floder

**St. Johanneslogen Orion til de to Floder** er en frimurerlosje i Den Norske Frimurerorden (St. Johannesloge nr. 6) som ble opprettet i Kristiansand den 25. november 1899.

Christandsands broderforening ble innviet den 20. april 1896. I 1898 tok den initiativet til dannelsen av en St. Johannesloge. Den 24. april 1899 ble det gitt tillatelse å opprette den selvstendige St. Johanneslogen Orion til de to Floder i Kristiansand. Logen ble innviet den 25. november 1899.

## Ordførende Mestere

## Litteratur
* Matrikkel over Den Norske Frimurerorden for arbeidsåret 1996/97, Aktietrykkeriet i Trondhjem
* Matrikkel over Den Norske Frimurerorden for arbeidsåret 2007, Aktietrykkeriet i Trondhjem

## Eksterne lenker
*
Akademisk ridekunst

**Akademisk ridekunst**, eller **barokkridning**,  er en ridekunst som blant annet Bent Branderup har gjenskapt, ved å legge vekt på hestens grunnutdanning på den måten man gjorde i renessansen og senere barokken. Gjennom blant annet teknikker som *bøyning*, *versader* og *travers* lærer hesten å bruke bakbeina og bærekraften bakfra. Ved å endre tyngdepunktet, vil rytteren få hesten til å flytte bakdel og framdel sidelengs, og samtidig blant annet kunne bestemme graden av fremdrift. Til enhver tid skal hesten være rett under rytterens tyngdepunkt.

Denne ridekunsten kommer fra rundt 1600-tallet, og var vanlig blant adelen på den tidens ridderakademier. Bent Branderup og Egon von Neindorf startet sammen det såkalte *ridderskapet* for å spre kunnskapen om denne typen rideteknikk videre.

## Kilder
*
Olga Bondarenko

**Olga Petrovna Bondarenko** (russisk: О́льга Петро́вна Бондаре́нко, født **Krentser** 2. juni 1960 i Slavgorod, Russland) er en tidligere utøver friidrettsutøver som hovedsakelig konkurrerte på 10 000 meter. Hun konkurrerte for Sovjetunionen under Sommer-OL 1988 i Seoul, Sør-Korea hvor hun vant gullmedaljen i det første olympiske 10 000 meter løpet.
## Eksterne lenker
*
Cellegummi

**Cellegummi** er et isolasjonsmateriale laget av ekstrudert gummi. Ekstruderingsprosessen gjør materialet porøst med celler (bobler) fylt med luft eller annen isolerende gass. Materialet ligner noe på skumgummi. Overflaten på cellegummi er lukket for å redusere diffusjon av vann. I moderne cellegummi er også cellene diffusjonstette. Dette gjør materialet godt egnet til å isolere kalde installasjoner.

Anvendes ofte i tekniske installasjoner, som rør og maskiner i varme og kuldeanlegg. Bruk i kuldeanlegg forutsetter at produktet er damptett (Diffusjonstett)

Diffusjontett isolering utføres ved at tilpassede deler limes sammen. Lim som benyttes kan inneholde løsemiddel.

Leveres som ferdige slanger eller som plater i forskjellige tykkelser. Slangene leveres enten splittet eller hele.

Cellegummiisolasjon produseres av en rekke bedrifter verden rundt.
Nouria Mérah-Benida

**Nouria Mérah-Benida** (arabisk: نورية مراح بنيدة, født 19. oktober 1970 i Alger) er en algerisk mellomdistanseløper. Under Sommer-OL 2000 i Sydney vant hun en noe overraskende gullmedalje på 1500 meter foran de to rumenerne Gabriela Szabó og Violeta Szekely.

## Referanser


## Eksterne lenker
*